b'\n_START_ARTICLE_\nFord Madox Brown\n_START_SECTION_\nZgodnje \xc5\xbeivljenje\n_START_PARAGRAPH_\nBrown je bil vnuk \xc5\xa1kotskega medicinskega teoretika Johna Browna, ustanovitelja brunoniaskega sistema medicine. Njegov dedek je bil \xc5\xa1kotski delavec. Njegov o\xc4\x8de Ford Brown je slu\xc5\xbeil kot \xc4\x8dastnik v kraljevi mornarici, vklju\xc4\x8dno z obdobjem, ko je slu\xc5\xbeil pod Isaacom Coffinom in obdobju na HMS Arethusa. Po koncu napoleonskih vojn je zapustil mornarico._NEWLINE_Leta 1818 se je Ford Brown poro\xc4\x8dil s Caroline Madox, iz stare kentske dru\xc5\xbeine, od katere je prevzel srednje ime . Brownovi star\xc5\xa1i so imeli omejena finan\xc4\x8dna sredstva in so se preselili v Calais, da bi poiskali cenej\xc5\xa1o nastanitev, kjer sta se rodila h\xc4\x8di Elizabeth Coffin leta 1819 in sin Ford Madox Brown leta 1821._NEWLINE_Brownovo izobra\xc5\xbeevanje je bilo omejeno, saj se je dru\xc5\xbeina pogosto premikala med preno\xc4\x8di\xc5\xa1\xc4\x8di v Pas-de-Calaisu in sorodniki v Kentu, vendar je pokazal umetni\xc5\xa1ki talent pri kopiranju starih mojstrov. Njegov o\xc4\x8de je najprej \xc5\xbeelel za svojega sina pomorsko kariero in pisal svojemu biv\xc5\xa1emu kapetanu siru Isacu Coffinu. Dru\xc5\xbeina se je leta 1835 preselila v Brugge, da je Brown lahko \xc5\xa1tudiral na Akademiji pod Albertom Gregoriusom. Leta 1836 se je preselil v Gent in nadaljeval \xc5\xa1tudij pri Pieteru van Hanselaereju. V Antwerpen se je leta 1837 preselil h Gustafu Wappersu. Po smrti svoje mame leta 1839 je \xc5\xa1e naprej \xc5\xa1tudiral v Antwerpnu. Njegova sestra je umrla leta 1840, nato pa \xc5\xa1e o\xc4\x8de leta 1842.\n_START_SECTION_\nDela\n_START_PARAGRAPH_\nGalerija Tate ima zgodnji primer Brownovega dela, portret njegovega o\xc4\x8deta . Najprej je razstavljal na Kraljevi akademiji leta 1840, delo, ki ga je navdihnila pesem lorda Byrona The Giaour (zdaj izgubljena), nato pa dokon\xc4\x8dal The Execution of Mary, Queen of Scots s svojo sestri\xc4\x8dno in prihodnjo \xc5\xbeeno Elisabeth Bromley kot eno izmed njegovih modelov. Leta 1841 je \xc5\xbeivel na Montmartru s svojo novo \xc5\xbeeno in starim o\xc4\x8detom. Slikal je Manfred na Jungfrau, navdahnjen s pesmijo lorda Byrona Manfred, medtem ko je bil v Parizu._NEWLINE_Leta 1843 je opravil delo na Westminsterskem nate\xc4\x8daju za risanje, za kompozicije za okra\xc5\xa1evanje nove Westminstrske pala\xc4\x8de. Njegov vstop, The Body of Harold Brought before William, ni bilo uspe\xc5\xa1no. Njegova zgodnja dela pa je zelo ob\xc4\x8dudoval mladi Dante Gabriel Rossetti, ki ga je prosil, da postane njegov mentor. Skozi Rossetti je Brown pri\xc5\xa1el v stik z umetniki, ki so nadaljevali z oblikovanjem prerafaelitske bratov\xc5\xa1\xc4\x8dine. \xc4\x8ceprav je bil tesno povezan z njimi, nikoli ni bil dejansko \xc4\x8dlan bratov\xc5\xa1\xc4\x8dine, je sprejel svetle barve in realisti\xc4\x8dni slog  Williama Holmana Hunta in  Johna Everetta Millaisa. Nanj so vplivala tudi dela Holbeina, ki jih je videl v Baslu leta 1845, ter Friedrich Overbeck in Peter Cornelius, ki ju je sre\xc4\x8dal v Rimu leta 1845-46._NEWLINE_Brown se je trudil, da bi v 1850-ih postal znan in ker s svojimi slikami ni na\xc5\xa1el kupcev, se je preselil v Indijo. Leta 1852 je za\xc4\x8del delati na dveh svojih najpomembnej\xc5\xa1ih delih._NEWLINE_Ena od njegovih najbolj znanih podob je Zadnji pogled na Anglijo, slikana od leta 1852 do 1855, ki je bila marca leta 1859 prodana za 325 gvinej  (2010: 26.700 \xc2\xa3). Na njej je prikazanih nekaj prizadetih izseljencev, ko plujejo na ladji, ki jih bo za vedno odpeljala iz Anglije. Navdihnil ga je odhod preeafaelitskega kiparja Thomasa Woolnerja, ki je od\xc5\xa1el v Avstralijo. V nenavadnem formatu tondo je slika strukturirana z Brownovo zna\xc4\x8dilno linearno energijo in poudarja navidezno groteskne in banalne podrobnosti, kot so zelje, ki visi s strani ladje. Mo\xc5\xbe in \xc5\xbeena sta portreta Browna in njegove druge \xc5\xbeene Emme._NEWLINE_Najpomembnej\xc5\xa1a Brownova slika je bila Delo (1852-1865), za\xc4\x8dela leta 1852 v Hampsteadu, in jo je na svoji retrospektivni razstavi pokazal leta 1865. Thomas Plint je napolnil sklad, da bi Brown lahko dokon\xc4\x8dal, a je leta 1861 pred dokon\xc4\x8danjem slike umrl . V tej sliki je Brown posku\xc5\xa1al prikazati celotno viktorijansko dru\xc5\xbeabno \xc5\xbeivljenje v eni sami podobi, ki prikazuje delavce, ki so kopali cesto (ulica Heath v Hampsteadu, London) in s tem motili \xc4\x8dlane dru\xc5\xbebene hierarhije. Slika v dinami\xc4\x8dnem sredi\xc5\xa1\xc4\x8du akcije izbruha v proliferacijske podrobnosti, saj delavci kopljejo luknjo na cesti - in simboli\xc4\x8dno - v dru\xc5\xbebeni strukturi. Vsak lik predstavlja poseben dru\xc5\xbebeni razred in vlogo v sodobnem urbanem okolju. Brown je napisal katalog, ki je spremljal posebno razstavo dela. Ta publikacija je vklju\xc4\x8devala ob\xc5\xa1irno razlago dela, ki kljub temu pu\xc5\xa1\xc4\x8da veliko vpra\xc5\xa1anj brez odgovorov. Brownova skrb zaradi socialnih vpra\xc5\xa1anj, obravnavanih v delu, ga je spodbudila k odprtju javne kuhinje za la\xc4\x8dne v Manchestru in posku\xc5\xa1al pomagati mestnim brezposelnim pri iskanju dela z ustanovitvijo izmenjave delavcev. _NEWLINE_Brown je na\xc5\xa1el pokrovitelje na severu Anglije, med njimi Plinta, George Rae iz Birkenheada , Johna Millerja iz Liverpoola in Jamesa Leatharta iz Newcastla. Do poznih 1850-ih je izgubil potrpljenje zaradi slabega sprejema na Kraljevi akademiji in ni ve\xc4\x8d kazal svojih del, zavra\xc4\x8dal ponudbo Millaisa, da bi podprl njegovo pridru\xc5\xbeitev. Leta 1858 je ustanovil klub Hogarth z Williamom Morrisom, Edwardom Burne-Jonesom in njegovim biv\xc5\xa1im u\xc4\x8dencem Rossettijem. Po uspe\xc5\xa1nem obdobju nekaj let je imel klub ve\xc4\x8d kot 80 \xc4\x8dlanov, med njimi ve\xc4\x8d uglednih \xc4\x8dlanov Kraljeve akademije. Brown pa je odstopil leta 1860, klub pa se je leta 1861 zlomil._NEWLINE_Od leta 1860 je Brown izdeloval pohi\xc5\xa1tvo in vitra\xc5\xbee. Bil je ustanovitelj partner oblikovalske dru\xc5\xbebe William Morris, Morris, Marshall, Faulkner & Co., leta 1861, ki se je leta 1874 ukinila, in je sam nadaljeval delo. Bil je tesen prijatelj krajinskega umetnika Henryja Marka Anthonyja._NEWLINE_Glavni Brownov dose\xc5\xbeek po Delu je bil Manchesterski murali, cikel dvanajstih slik v Veliki dvorani Manchestrske mestne hi\xc5\xa1e, ki prikazuje zgodovino mesta. Brown bi bil star 72 let, ko je kon\xc4\x8dal murale. Skupaj jih je delal \xc5\xa1est let, kar je bilo njegovo zadnje veliko delo.\n_START_SECTION_\nDru\xc5\xbeina\n_START_PARAGRAPH_\nFord Madox Brown je bil poro\xc4\x8den dvakrat. Njegova prva \xc5\xbeena Elizabeth Bromley je bila njegova prva sestri\xc4\x8dna, h\xc4\x8di materine sestre Mary. Poro\xc4\x8dila sta se v Meophamu v Kentu aprila 1841, tik pred njegovim 20. rojstnim dnem in manj kot eno leto po nenadni smrti njegove sestre Elizabeth. \xc5\xbdivela sta v Montmartru leta 1841 z Brownovim invalidnim o\xc4\x8detom, ki je umrl naslednje poletje._NEWLINE_Njun prvi otrok je umrl kot novorojen\xc4\x8dek novembra 1842. Njuna h\xc4\x8di Emma Lucy se je rodila leta 1843 in dru\xc5\xbeina se je leta 1844 preselila nazaj v Anglijo. Leta 1845 so od\xc5\xa1li v Rim, da bi ubla\xc5\xbeili bolezen svoje \xc5\xbeene, ki je trpela zaradi jetike (plju\xc4\x8dna tuberkuloza). Umrla je v Parizu junija 1846, stara 27 let, na poti nazaj v Anglijo iz Rima._NEWLINE_Emma Hill je postala pogost Brownov model od leta 1848; na primer, je \xc5\xbeena v Zadnjem poogledu na Anglijo. Postala je njegova ljubica in v Londonu sta si delila hi\xc5\xa1o, vendar se zaradi socialne konvencije ni mogel poro\xc4\x8diti z nepismeno h\xc4\x8derko zidarja. Njuna h\xc4\x8di Catherine Emily se je rodila leta 1850 in na koncu sta se poro\xc4\x8dila v St Dunstan-in-the-West aprila 1853. Njun sin Oliver Madox Brown (1855-1874) (znano kot Nolly) se je zaobljubil kot umetnik in pesnik, vendar je umrl zaradi zastrupitve krvi pred svojo zrelostjo. Nollyjeva smrt je bila mo\xc4\x8dan udarec za Browna in ohranil sinovo sobo kot sveti\xc5\xa1\xc4\x8de. Drugi sin Arthur se je rodil septembra 1856. Brown je Arthurja uporabil kot model otroka, ki je v ospredju Dela kot dojen\xc4\x8dek v naro\xc4\x8dju dekleta, vendar je v juliju 1857 umrl star samo deset mesecev._NEWLINE_Tudi njegovi h\xc4\x8derki Lucy in Catherine sta bili kompetentni umetnici. Lucy se je leta 1874 poro\xc4\x8dila z Williamom Michaelom Rossettijem. Catherine se je poro\xc4\x8dila s Francisom Huefferjem; preko Catherine, je bil Brown dedek romanopisca Forda Madoxa Forda in praded ministra za delo Franka Soskice._NEWLINE_Druga Brownova \xc5\xbeena je umrla oktobra 1890, sam pa umrl leta 1893 na Primrose Hillu. Pokopan je na pokopali\xc5\xa1\xc4\x8du St Pancras and Islington v East Finchleyu . Imel je posvetni pogreb, pogrebni nagopvor je imel Ameri\xc4\x8dan Moncure D. Conway, sekularist, po katerem je bil pozneje imenovan Conway Hall.'